# Manuel Balasch i Suñé

Manuel Balasch i Suñé (Sant Julià de Vilatorta, Osona, 28 de setembre de 1916 - Sant Julià de Vilatorta, 12 de juliol de 2008) fou un instrumentista de piano, violí, i flabiol, i compositor de sardanes i caramelles.
Començà a estudiar música quan passà pel vilatortí Col·legi d'Orfes (futur Col·legi del Roser), i posteriorment amplià la formació amb el violinista Josep Junoy (director de l'orquestra local "Renaixença") i estudiant piano amb el vigatà mestre Ramírez. Tocà el piano, el violí, i flabiol i tamborí. Actuà a la cobla-orquestra local Vilatorta i també, ocasionalment, a la Catalònia i a la Genisenca. Va ser director durant trenta anys del Cor de Caramelles del Roser (entre els anys 40 i 70) i compongué havaneres, caramelles i una vintena de sardanes. Una d'aquestes darreres, Gentil Adriana, fou escollida el 2016 «Sardana Universal» per a ser interpretada arreu al Dia universal de la Sardana.
Oriol Tafanell li dedicà pòstumament la peça de caramelles Gratitud, en homenatge «al més prolífic autor de caramelles i sardanes del nostre municipi».

## Obres

| Caramelles en general, amb lletra de Manel Balasch, i algunes amb format de sardana | Sardanes |
| Adéu-siau (1980, enregistrada) Afanys de confraria (2002, lletra d'Anton Carrera i Busquets, enregistrada) Avís de primavera (1997, amb lletra d'A. Carrera) Bordó florit (2000, amb lletra d'A. Carrera) Cançó d'abril (1998, lletra d'A. Carrera, enregistrada) Estrella (2001, amb lletra d'A. Carrera) Gentil Adriana (1984) Ja és arribada (1987) Nit de Pasqua (1981, enregistrada) Nostra dansa (1982) L'ocellada (1988) Pasqua 2000 (1999, amb lletra d'A. Carrera) Recordant (1995) Records de Sant Julià (1978, lletra de Balasch i Josep Boixeda i Tohà) Rosa Vera (1994, amb lletra d'A. Carrera, enregistrada) Vals-corrandes (1991) | A la Verge de Puiglagulla; L'alegre pastoret (1949) El borriquet de Can Sardà (2003) El bosquerol (1952, enregistrada) Cançó d'abril (1999) Caramelles del Roser (1997, enregistrada) En Pep de cal Gros (1955, cantada) En Xavier i l'Andrea (1997, enregistrada) L'ermita de Sant Roc (1984, enregistrada) Gèmina (enregistrada) Gentil Adriana (1948, enregistrada) Georgina (1953, enregistrada) Ma germana Hermínia (1950, enregistrada) No puc plorar (1956, enregistrada) Nostra dansa (1957, enregistrada) Riallera vigatana; Sant Julià de Vilatorta (1951, enregistrada) Les set fonts (enregistrada) |

### Enregistraments

* Cobla Els Montgrins. Sant Julià de Vilatorta. Sardanes de Manel Balasch. Barcelona: Audiovisuals de Sarrià, 1997. AVS 25.1585. En disc compacte i en casset.
* Caramelles del Roser. Sant Julià de Vilatorta. Sant Julià de Vilatorta - Taradell: Ajuntament de Sant Julià de Vilatorta - Laura R. Perkins, 2007. LRP-017. Arxivat 2016-10-02 a Wayback Machine.

## Referències

* ↑ «Celebració de Sant Julià. Exposició: "Manel Balasch, el compositor cansalader"». Ajuntament de Sant Julià de Vilatorta, 2017.
* ↑ Riera, Carles; Serracant i Clermont, Josep Maria; Ventura, Josep. Diccionari d'autors de sardanes i de música per a cobla. Girona: SOM, 2002.
* ↑ «Vilatortins: Manuel Balasch i Suñé». Vilatorta, n. 4, 4-1993, pàg. 19.
* ↑ Llista de sardanes, al web Sardanista.cat [Consulta: 29 de setembre del 2016]
* ↑ Roqué, Robert «La sardana tolerada de Quaresma». Diari de Girona, 04-03-2016.
* ↑ «Lletra i dades tècniques de Gratitud, d'Oriol Tafanell». Arxivat de l'original el 2016-10-02. [Consulta: 29 setembre 2016].
* ↑ «Caramelles de Manel Balasch, al web de les Caramelles del Roser». Arxivat de l'original el 2016-10-02. [Consulta: 29 setembre 2016].

## Enllaços externs

* «Llista de sardanes, al web Sardanista.cat».